જૂનાગઢ : સતાધારની જગ્યાના સાતમાં મહંત અને વિશ્વ વિભૂતિ જીવરાજબાપુનું ગઈકાલે રાત્રે નિધન થયા બાદ આજે બપોર સુધી તેમના પાર્થિવદેહને અંતિમ દર્શનાર્થે મંદિર પરિસરમાં રાખવામાં આવ્યો હતો, બપોરે ત્રણ કલાકે તેમની હજારો સેવકો, સાધુ, સંતો અને પરિવારની હાજરીમાં વિશાળ પાલખીયાત્રા નીકળી હતી, અને ૪.૧૫ કલાકે જીવરાજબાપુને આપાગીગાની જગ્યામાં મંદિર પટાગણમાં જ ભારે હ્રદયે સમાધી આપવામાં આવતા સતાધાર અશ્રાુમય બન્યું હતું.